Pielikums

Ministru kabineta

2018. gada  .maija

rīkojumam Nr.

PIEŅEMTS  
Agroresursu un ekonomikas institūta

Zinātniskās padomes

2018. gada 6. marta sēdē,

protokols Nr. 2018-6

**Latvijas Lauksaimniecības universitātes**

**zinātniskā institūta – atvasinātas publiskas personas –**

**"Agroresursu un ekonomikas institūts"**

**nolikums**

# Vispārīgie jautājumi

## Agroresursu un ekonomikas institūts (turpmāk – institūts) ir Latvijas Lauksaimniecības universitātes (turpmāk – LLU) pārraudzībā esoša atvasināta publiska persona, kas izveidota saskaņā ar Ministru kabineta 2015. gada 21. oktobra rīkojumu Nr. 640 “Par atvasinātu publisku personu “Valsts Priekuļu laukaugu selekcijas institūts”, “Valsts Stendes graudaugu selekcijas institūts”, “Latvijas Valsts agrārās ekonomikas institūts” un “Latvijas Valsts augļkopības institūts” reorganizāciju”.

## Institūta:

## 2.1. pilns nosaukums:

## 2.1.1. latviešu valodā – Agroresursu un ekonomikas institūts;

## 2.1.2. angļu valodā – *Institute of Agricultural Resources and Economics*;

### 2.2. nosaukuma saīsinājums – AREI.

## Institūta darbības virzieni ir zinātniskā darbība, fundamentālie pētījumi, rūpnieciskie pētījumi, eksperimentālā izstrāde, līdzdalība studiju un nozares profesionālās izglītības programmu īstenošanā, starpnozaru pētījumi un to inovatīvi pielietojumi, kā arī publiskie pakalpojumi lauksaimniecības, pārtikas un ekonomikas zinātnēs. Institūts darbojas saskaņā ar savu ilgtspējīgu vidējā termiņa attīstības stratēģiju, savā darbībā ievērojot Zinātniskās darbības likumu, Augstskolu likumu, šo nolikumu, kā arī citus spēkā esošus normatīvos aktus, kas saistoši institūtam, īstenojot savus darbības virzienus un zinātnisko darbību.

## Institūtam ir savs zīmogs, veidlapa un simbolika, konti Valsts kasē un kredītiestādēs.

## Institūta juridiskā adrese ir Zinātnes iela 2, Priekuļi, Priekuļu pagasts, Priekuļu novads, Latvijas Republika.

# Institūta funkcijas

## Institūta funkcijas ir:

### veikt fundamentālos un lietišķos pētījumus par lauksaimniecības un lauku vides resursiem, to ilgtspējīgas un ekonomiski pamatotas izmantošanas iespējām, īpašu uzmanību veltot:

#### laukaugu selekcijai, to ģenētisko resursu izpētei un izmantošanai selekcijā;

#### laukaugu šķirņu uzturēšanai, pavairošanai un izplatīšanai;

#### Latvijā izaudzēto kartupeļu šķirņu stādāmā materiāla atveseļošanai;

#### videi draudzīgu un ilgtspējīgu tehnoloģiju izstrādei un ekonomiskai izvērtēšanai dažādām saimniekošanas sistēmām;

#### augkopības resursu kā dažādu nozaru ražošanas izejvielu kvalitātes izvērtēšanai;

#### ražošanas procesu efektivitātei un uzņēmumu konkurētspējai;

#### lauksaimniecības un zivsaimniecības bioresursu industrijas ilgtspējīgai attīstībai;

#### lauku teritoriju sociālekonomiskai attīstībai;

### veicināt zinātnes, izglītības un prakses integrētu attīstību lauksaimniecības un ekonomikas nozarē;

### veicināt zināšanu pārnesi un inovāciju ieviešanu tautsaimniecībā;

### atbilstoši kompetencei pārstāvēt Latvijas intereses un īstenot starptautisko zinātnisko sadarbību, piedaloties un rīkojot zinātniskās konferences, seminārus un citus ar zinātnisko darbību saistītus pasākumus;

### informēt sabiedrību un sniegt konsultācijas par institūta kompetencē esošiem jautājumiem;

### sagatavot lauksaimniecības ekonomisko kopaprēķinu;

### nodrošināt Latvijas Lauku saimniecību uzskaites datu tīkla un Latvijas tirgus un cenu informācijas sistēmas darbību;

### uzturēt Latvijas Republikas un Eiropas Savienības atbalsta lauksaimniecībai, lauku un zivsaimniecības attīstībai ietekmes nepārtrauktās novērtēšanas sistēmu;

### veicināt lauksaimniecības un pārtikas produktu tirgus attīstību;

### nodrošināt laukaugu ģenētisko resursu kolekcionēšanu, saglabāšanu, raksturošanu, izvērtēšanu un izmantošanu;

### novērtēt laukaugu šķirņu saimnieciskās īpašības;

### īstenot ar zinātnisko pētniecību tieši nesaistītu darbību atbilstoši darbības mērķim.

## Institūts minētās funkcijas pilda atbilstoši institūta vidējā termiņa un ilgtermiņa stratēģijai un ikgadējam darbības plānam un gadskārtējam budžetam.

## Noteikto funkciju īstenošanai institūtam ir šādas tiesības:

### atbilstoši institūta stratēģijai patstāvīgi izvēlēties zinātnisko pētījumu virzienus un metodes, bez īpaša pilnvarojuma pieņemt ar to īstenošanu saistītos lēmumus un uzņemties atbildību par darbības rezultātiem;

### piedalīties Latvijas Zinātnes padomes, valsts pārvaldes un citu, tostarp starptautisko, institūciju rīkotos konkursos par zinātnisko pētījumu izpildi;

### pieprasīt un saņemt no fiziskajām un juridiskajām personām institūta uzdevumu izpildei nepieciešamo informāciju un dokumentus;

### publicēt informatīvus materiālus un sniegt informāciju plašsaziņas līdzekļos par institūta kompetencē esošajiem jautājumiem;

### pieaicināt ekspertus, kā arī veidot vienreizējas vai pastāvīgas darba grupas, lai veiktu ar institūta darbību saistītus uzdevumus;

### saņemt samaksu par institūta sniegtajiem pakalpojumiem un produktiem;

### īstenot institūta kā laukaugu šķirņu selekcionāra un patentu īpašnieka tiesības;

### saņemt ziedojumus, dāvinājumus un ārvalstu finansiālo palīdzību;

### sadarboties ar augstskolām, zinātniskām institūcijām, lauksaimniecības un citu nozaru speciālistiem, profesionāļu apvienībām, asociācijām, biedrībām, nodibinājumiem, ārvalstu un starptautiskajām institūcijām, kā arī nodrošināt savstarpēju informācijas apmaiņu institūta darbības jomā;

### rīkot zinātniskās konferencēs, seminārus, kursus, mācības, izstādes un cita veida pasākumus un piedalīties tajos;

### veikt saimniecisko darbību un būt par dalībnieku biedrībās, nodibinājumos un kapitālsabiedrībās atbilstoši institūta darbības mērķiem;

### rīkoties ar savu mantu institūta stratēģijā iekļauto mērķu sasniegšanai;

### slēgt darījumus, iegūt mantiskās un nemantiskās tiesības, uzņemties pienākumus, atbildēt un būt par atbildētāju tiesā un šķīrējtiesā;

### iegādāties, nomāt un saņemt bezatlīdzības lietošanā savas darbības nodrošināšanai nepieciešamo mantu;

### izdot administratīvos aktus atbilstoši savai kompetencei.

# Institūta pārvalde un struktūra

## Institūta pārvaldes un lēmējinstitūcijas ir Zinātnieku pilnsapulce, Zinātniskā padome un institūta direktors.

## Zinātnieku pilnsapulce sastāv no visiem institūta akadēmiskajos amatos ievēlētiem zinātniekiem. Zinātnieku pilnsapulce ir tiesīga lemt, ja tajā piedalās vismaz divas trešdaļas no kopējā lemttiesīgo institūta zinātnieku skaita. Lēmumus pieņem ar vienkāršu balsu vairākumu, atklāti vai aizklāti balsojot.

## Zinātnieku pilnsapulce:

### nosaka Zinātniskās padomes skaitlisko sastāvu un ievēlē Zinātnisko padomi uz pieciem gadiem;

### ierosina lemt par institūta reorganizāciju vai likvidāciju.

## Zinātniskā padome no Zinātniskās padomes locekļu vidus ievēlē Zinātniskās padomes priekšsēdētāju un tā vietnieku. Institūta direktors nevar būt Zinātniskās padomes priekšsēdētājs.

## Institūta Zinātniskās padomes priekšsēdētājs bez īpaša pilnvarojuma pārstāv institūtu jautājumos, kas saistīti ar institūta zinātnisko darbību vai darbību augstākās izglītības jomā.

## Zinātniskās padomes sēdes protokolē zinātniskais sekretārs, ko amatā ievēlē Zinātniskā padome no Zinātniskās padomes locekļu vidus.

## Zinātniskās padomes kompetencē ir:

### pieņemt institūta nolikumu un tā grozījumus;

### noteikt institūta zinātniskās darbības galvenos virzienus;

### apstiprināt institūta vidējā un ilgtermiņa stratēģiju un ikgadējo darbības plānu un institūta iekšējos normatīvos aktus par zinātnisko darbību;

### apstiprināt institūta gada pārskatu un budžetu;

### izskatīt, apkopot un, ja nepieciešams, apstiprināt struktūrvienību un projektu vadītāju sagatavotos zinātniskos gada pārskatus;

### apstiprināt institūta struktūru, kā arī institūta nodaļu un daļu vadītājus;

### ievēlēt institūta direktoru un atbrīvot no amata pirms pilnvaru beigām;

### ievēlēt personas akadēmiskajos amatos, ierosināt to atcelšanu no amata pirms pilnvaru beigām, kā arī vērtēt akadēmiskajos amatos ievēlēto personu pētniecisko darbību;

### izvirzīt institūta pārstāvjus darbam LLU Senātā, promociju padomēs, konsultatīvajās padomēs un citās institūcijās un organizācijās;

### ievēlēt institūta Budžeta, saimniecisko un administratīvo komisiju un apstiprināt tās nolikumu;

### lemt par institūta dalību biedrībās, nodibinājumos, kapitālsabiedrībās, iestāžu un kapitālsabiedrību dibināšanu, reorganizāciju un likvidēšanu;

### risināt citus ar institūta zinātnisko darbību saistītos jautājumus.

## Zinātniskās padomes sēdes notiek ne retāk kā sešas reizes gadā. Ārkārtas Zinātniskās padomes sēdes sasauc pēc tās priekšsēdētāja, institūta direktora vai vismaz trešdaļas Zinātniskās padomes locekļu ierosinājuma.

## Zinātniskā padome ir lemttiesīga, ja tās sēdē piedalās vismaz puse Zinātniskās padomes locekļu. Aizklātas balsošanas gadījumos tajās jāpiedalās ne mazāk kā divām trešdaļām no Zinātniskās padomes locekļu skaita. Lēmumus pieņem ar vienkāršu balsu vairākumu. Ja balsu sadalījums ir vienāds, izšķirošais ir Zinātniskās padomes priekšsēdētāja balsojums.

## Institūta direktors ir augstākā amatpersona, kas īsteno institūta vispārējo administratīvo vadību un bez īpaša pilnvarojuma pārstāv institūtu.

## Uz institūta direktora amatu tiek izsludināts atklāts konkurss oficiālajā izdevumā “Latvijas Vēstnesis” un pēc Zinātniskās padomes ieteikuma arī citos izdevumos.

## Institūta direktoru amatā ievēl Zinātniskā padome uz pieciem gadiem un ne vairāk kā divas reizes pēc kārtas. Darba līgumu ar institūta direktoru slēdz Zinātniskās padomes priekšsēdētājs.

## Ja institūta direktors netiek ievēlēts, institūts divu mēnešu laikā atkārtoti organizē institūta direktora vēlēšanas. Līdz atkārtotajās vēlēšanās ievēlētā institūta direktora apstiprināšanai Zinātniskā padome ieceļ institūta direktora pienākumu izpildītāju.

## Institūta direktoram var būt vietnieki. Institūta direktora vietnieku skaitu nosaka un darbā pieņem institūta direktors, saskaņojot ar Zinātnisko padomi.

## Institūta direktora kompetencē ietilpst:

### nodrošināt institūta administratīvo, organizatorisko un materiāltehnisko vadību;

### nodrošināt institūta darbības atbilstību normatīvo aktu un šī nolikuma prasībām;

### pārvaldīt institūta finanšu līdzekļus un tam īpašumā, valdījumā vai lietošanā nodoto valsts mantas daļu, kā arī uzņemties atbildību par tās efektīvu un lietderīgu izmantošanu;

### nodrošināt institūta iekļaušanu un informācijas atjaunošanu par institūtu Zinātnisko institūciju reģistrā;

### sagatavot informāciju valsts budžeta finansējuma pieprasījumam zinātniskās darbības nodrošināšanai (bāzes finansējums, investīcijas u.c.);

### slēgt darba līgumus ar institūta darbiniekiem, noteikt to atalgojumu no institūta budžeta līdzekļiem un veicināt institūta personālā attīstību;

### pēc Zinātniskās padomes ierosinājuma zinātnisko asistentu, pētnieku un vadošo pētnieku atcelšana no amata pirms pilnvaru beigām;

### bez īpaša pilnvarojuma pārstāvēt institūtu LLU, valsts un pašvaldību iestādēs, tiesās un nevalstiskās organizācijās, kā arī uzturēt attiecības ar juridiskajām un fiziskajām personām;

### institūta vārdā slēgt darījumus, izdot pilnvaras un institūta personālam saistošus rīkojumus;

### sagatavot priekšlikumus par izmaiņām institūta struktūrā un iesniegt tos apstiprināšanai Zinātniskajā padomē;

### īstenot institūta Zinātniskās padomes pieņemtos lēmumus;

### izdot administratīvos aktus un iekšējos normatīvos aktus.

## Institūta direktors nav tiesīgs pieņemt lēmumus, kas ietver zinātnisko pētījumu izvērtējumu.

## Institūtam ir izveidota konsultatīvā padome, lai atbalstītu institūta mērķu īstenošanu valstiskā un starptautiskā līmenī. Tā darbojas saskaņā ar nolikumu, ko apstiprina institūta Zinātniskā padome.

# Institūta darbības tiesiskuma nodrošināšana un pārraudzība

## Par institūta darbības tiesiskumu ir atbildīga institūta Zinātniskā padome un direktors.

## Direktora izdotos administratīvos aktus vai faktisko rīcību var apstrīdēt LLU rektoram. LLU rektora pieņemto lēmumu var pārsūdzēt Administratīvā procesa likumā noteiktajā kārtībā.

## Institūta darbības pārraudzība notiek LLU normatīvajos aktos noteiktajā kārtībā, ievērojot Zinātniskās darbības likuma un Valsts pārvaldes iekārtas likuma normas.

## Institūts sagatavo, iesniedz un publicē gada publisko pārskatu.

## Institūta audits notiek atbilstoši normatīvajos aktos noteiktajām prasībām iekšējā audita jomā.

## LLU savu pienākumu veikšanai ir tiesīga pieprasīt un saņemt informāciju par institūta darbību.

# Institūta personāls, materiālie un finanšu resursi

## Institūta personālu veido akadēmiskais personāls, zinātniski tehniskais personāls un zinātni apkalpojošais personāls. Personas institūta akadēmiskajos amatos (zinātniskais asistents, pētnieks, vadošais pētnieks) ievēlē Zinātniskā padome atklātā konkursā, pamatojoties uz institūta akadēmiskā personāla vēlēšanu nolikumu.

## Institūta finanšu līdzekļus veido:

### valsts budžeta līdzekļi;

### institūta ieņēmumi par projektu, programmu un noslēgto līgumu izpildi;

### institūta ieņēmumi par institūta sniegtajiem maksas pakalpojumiem un zinātnisko pētījumu un saimnieciskās darbības rezultātā iegūtās produkcijas realizāciju;

### ieņēmumi no institūta īpašumu iznomāšanas un apsaimniekošanas;

### ziedojumi un dāvinājumi, kā arī citi īpašiem mērķiem paredzēti ieņēmumi.

## Institūta mantu veido institūta intelektuālais īpašums, institūta pārņemtā, iegūtā un tā valdījumā nodotā kustamā un nekustamā manta.

## Institūts savu mantu un finanšu līdzekļus izmanto darbības un attīstības nodrošināšanai saskaņā ar finanšu vadības kārtību, kas nodrošina institūta finanšu ieņēmumu un izdevumu sabalansētību, kā arī Zinātniskās darbības likumā noteiktās institūta zinātnieku tiesības un pienākumus.

## Institūts ir tiesīgs ņemt aizdevumus un uzņemties saistības.

## Zemkopības ministrs Jānis Dūklavs